
NUMMER    3 


1.  FEBRUAR  1931 


80.  AARGANG 


HELE  SANDHEDEN  —  ELLER  EN  DEL? 

Af  Ældste  Melvin  E.  Dunkley. 


Det  Sporgsmaal  bliver  ofte  stillet:  »Hvad  er  det,  som  gor 
»Mormonismen«  til  en  saa  mægtig  Kraft  for  dem,  som  an- 
nammer den?« 

Svaret  ligger  i  de  Livsidéer,  som  knytter  sig  til  »Mormo- 
nismen«s  Filosofi.  Den  Idé,  at  Mennesket  er  bogstaveligt  talt 
af  guddommelig  Oprindelse;  at  det  i  Opstandelsen  vil  have 
et  forherliget,  ukrænkeligt  Legeme;  at  vi  vil  komme  til  at 
kende  hverandre  i  vor  fremtidige  Tilværelse,  og  at  vi,  dersom 
vi  har  levet  rene  og  hellige  Liv,  vil  blive  ophojede  —  dette 
er  nogle  af  »Mormonismen«s  Lærdomme  og  Ideer.  Dette  er 
den  mest  ædle  Opfattelse  af  Menneskets  Eksistens,  som 
nogensinde  er  blevet  givet  til  Menneskeheden  —  den  tor- 
klaring,  som  Gud  giver  til  os,  i  Form  af  Evangeliets  Plan  om 
evig  Frelse.  Den  giver  os  rene  og  ophojede  Tanker  og  Ideer 
og  beriger  vore  Liv. 

Skønt  dette  kun  er  nogle  faa  af  »Mormonismen«s  mange 
store  Lærdomme,  saa  indeholder  de  dog  en  Filosofi,  som  er 
i  Stand  til  at  løse  alle  Sporgsmaal,  vi  kan  blive  stillet  over- 
for. Vi  finder,  at  der  er  en  vis  Filosofi,  der  har  en  stor  Ind- 
flydelse paa  alle  Menneskers  Liv,  og  dersom  denne  Filosofi 


50 

er  opbygget  af  religiose  Ideer  og  Idealer,  kan  vi  let  indse, 
hvilken  Virkning  det  vil  have  paa  disse  Menneskers  Liv. 

Ude  i  Verden  findes  der  mange  forskellige  Organisationer, 
baade  religiose  og  sociale,  der  er  i  Besiddelse  af  et  Sandheds- 
korn  —  en  Idé,  som  er  deres  Grundvold.  Paa  denne  Bygning 
bygger  de  deres  Bygning  og  Filosofi  og  har  Indflydelse  paa 
Tusinder  af  Mennesker. 

Er  det  da  ikke  rimeligt,  at  de,  som  indehaver  mange 
Sandhedsideer,  vil  have  langt  storre  Indflydelse  paa  Men- 
neskenes Liv  og  Skæbne?  Og  derfor  er  det,  at  »Mormonismen« 
er  en  saa  mægtig  Kraft  —  fordi  den  er  bygget  paa  Sand- 
hedens Klippegrund,  ikke  paa  en  Del  af  Sandheden,  men  paa 
den  hele  Sandhed.  (Fra  ))MiUenial  star<(.) 


DEN  NORSKE  MISJON. 

KVARTALS-DISTRIKTSKONFERENSE  I  OSLO. 

En  tre-månedlig  distriktskonferense  blev  avholdt  i  Oslo 
sondag  den  11.  januar  1931.  Første  mote  blev  avholdt  kl.  13, 
under  presidium  av  distriktspresident  Parley  C.  Kaalstad. 
Misjonspresident  Hyrum  D.  Jensen,  soster  Margareth  A.  Jen- 
sen og  misjonssekretær  Herald  La  Mar  Carlston  var  tilstede, 
samt  10  misjonærer  fra  Oslo  distrikt. 

Efter  sangen  »Om  Guds  Stad  man  taler  herlig«  var  der 
bonn  av  forstander  Einar  A.  Strand.  Derefter  sangen  »Nu  for- 
samles vi«.  Nadveren  blev  forrettet  av  brodrene  Carl  M.  Hag- 
berg  og  Hans  Nielsen. 

Eldstene  Clifton  Christensen,  Lionel  Hansen,  Carl  Jo- 
hannesen og  Eugen  E.  Jensen  bar  vidnesbyrd.  Efter  sangen 
»Hav  Tak  for  Profeten«  sluttet  broder  Hilinar  Simonsen 
med  bon. 

Annet  mote  blev  avholdt  kl.  19  og  blev  åpnet  med  sang  av 
koret:  »Hor  i  din  Enbårnes  navn«.  Bøn  av  broder  Niels  Olsen 
fra  Drammen.  Derefter  sang  av  koret:  »O  Herre,  hor  min 
stille  bonn«.  Distriktspresident  Parley  C.  Kaalstad  foreslog  til 
opretholdelse  kirkens  generalautoriteter,  John  A.  Widtsoe, 
president  over  den  europæiske  misjon,  Leah  D.  Widtsoe,  pre- 
sidentinde  over  de  kvindelige  hjelpeforeninger  i  den  euro- 
pæiske misjon,  Hyrum  D.  Jensen,  president  over  den  norske 
misjon,  Margareth  A.  Jensen,  presidentinde  over  de  kvindelige 

hjelpeforeninger  i  den  norske  misjon,  Herald  La  Mar  Carl- 
ston,  misjonssekretær,  Parley  C.  Kaalstad,  distriktspresident, 
samt  alle  i  Oslo  distrikt  virkende  misjonærer.  Alle  forslag 
blev  enstemmig  vedtatt. 

Eldstene  Golden  D.  Carlston  og  Wilford  Edmond  talte  om 
myndighet  og  åpenbaring.  Koret  sang:  »Al  Himlen  priser«. 
Derefter  talte  eldstene  Arthur  Larsen,  Ronald  Gertsen  og 
soster  Borghild  Nielsen  om  evangeliets  velsignelser. 

Tilslut  sang  koret:  »Mester,  se  uveiret  truer«,  og  broder 
Otto  Gebhardt  sluttet  med  bøn.  Qscar  R   Lindbo> 

Grenssekretær. 


SØNDAGSSKOLEN 


Nadver  ver  s: 


NADVERVERS  OG  KORLEKTIE 
for  Februar  1931. 


I  Anger  kommer  jeg  til  dig, 

Du,  som  er  Kærlighed. 

Dit  Sakrament  nu  minder  mig 

Om  hvad  du  for  mig  led. 
Korlektie: 

Joh.  Ev.  14.  Kap.  15.  Vers: 

»Dersom  I  elske  mig,  da  holder  mine  Befalinger.« 

FORSLAG  TIL  EMNER  FOR  »/>  MINUTTERS  TALER. 

1.  Februar:  Hvorledes  fremkom  det  Gamle  Teslamente? 

8.  Februar:  Hvad  er  Guds  Ord? 
15.  Februar:  Hvorledes   kan   man   bedst    faa   Kundskab    om 

Gud? 
22.  Februar:  Passer  Religion  for  unge  Mennesker? 

MEDDELELSE. 

Som  det  vil  ses,  er  der  ingen  særskilt  Lektie  for  hver  en- 
kelt Klasse  for  Sondag  den  1.  Februar,  men  derimod  er  der 
en  Fælleslektie  for  alle  Klasser  for  denne  Dag.  Herefter  vil 
det  blive  en  Regel,  at  der  den  forste  Sondag  i  Maaneden  vil 
ske  en  Afvigelse  fra  de  regulære  Studiekurser,  og  til  Gengæld 
vil  der  blive  givet  en  Fælleslektie,  som  skal  studeres  af  alle 
Klasser.    For    Borneklassernes    Vedkommende   vil    det    blive 


52 

nodvendigt  at  bearbejde  Lektien  lidt,  saa  den  vil  blive  enklere 
og  mere  forstaaelig  for  Bornene.  Dette  vil  blive  overladt  til 
de  respektive  Lærere.  Hensigten  er  kun,  at  det  samme  Emne 
bliver  studeret  i  alle  Klasser. 

De  resterende  Sondagsskolelektier  vil  komme  i  næste  Num- 
mer. 


Fælleslektie  for  alle  Klasser. 

1.  Februar. 

TOBAKSPROBLEMET. 

Indledning. 

I  vore  Dage  bruges  der  mere  Tobak  end  nogensinde  før.  I 
de  sidste  10  Aar  f.  Eks.  er  Antallet  af  Cigaretter,  fabrikeret 
i  de  Forenede  Stater,  mere  end  fordoblet,  medens  Befolknin- 
gen i  den  samme  Periode  kun  er  foroget  med  16  pCt.  Tobaks- 
firmaerne  er,  som  naturligt  kan  være,  meget  tilfredse  med 
disse  Tal. 

Det  er  tvivlsomt,  om  nogen  Agitation  er  blevet  fort  med 
mere  Kraft  end  den,  der  nu  bliver  fort  af  Tobakkens  For- 
kæmpere. Man  kan  næppe  vende  Bladene  i  en  Avis  eller  et 
Magasin  uden  at  faa  Øje  paa  et  Avertissement,  der  lovpriser 
et  eller  andet  Cigar-  eller  Cigaretmærke.  Store  Plakater  med 
samme  Indhold  ses  overalt.  Ingen  Udgifter  spares  for  at  gore 
disse  Avertissementer  saa  tiltrækkende  som  muligt.  Og  det 
ser  ikke  ud  til,  at  denne  Kamp  vil  blive  fort  med  mindre 
Styrke  i  den  Tid,  der  kommer.  Tværtimod  prales  der  med, 
at  denne  Kamp  vil  fortsætte,  indtil  Rygning  bliver  helt  al- 
mindelig, blandt  Kvinder  saavel  som  blandt  Mænd. 

For  100  Aar  siden,  da  Tobaksindustrien  endnu  stod  paa  sit 
Begyndelseston,  erklærede  Herren  i  en  Aabenbaring  til  Jo- 
seph Smith,  at  paa  Grund  af  »de  ondskabsfulde  Rænker,  som 
er  og  vil  være  i  Menneskenes  Hjerter  i  de  sidste  Dage«,  ad- 
varede han  sit  Folk  mod  Brugen  af  Tobak  og  visse  andre 
skadelige  Ting.  I  et  meget  stort  Antal  har  de  Sidste  Dages 
Hellige  efterlevet  dette  Bud  og  undervist  de  unge  om  at  gøre 
det  samme.  Men  tiltrods  for  dette  ser  det  ud,  som  om  Brugen 
af  Tobak  tiltager  iblandt  os.  Dette  kommer  utvivlsomt  af  det 
ihærdige  Felttog,  Tobakkens  Forkæmpere  fører.  Det  bedste, 
vi  kan  gøre  for  at  modarbejde  dette,  er  at  benytte  de  samme 

Midler,  men  paa  en  anden  Maade.  Vi  vil  ogsaa  fore  et  Felt- 
tog, men  det  vil  blive  i  belærende  Henseende,  baade  aande- 
ligt  og  intellektuelt. 

I  de  følgende  Paragrafer  omtales  i  Korthed  forskellige 
Ting  vedrorende  dette  Emne.  Det  bemærkes,  at  de  Citater, 
der  er  anvendt,  kun  kommer  fra  intelligente,  hojtstaaende 
Personer. 

Fysiske  Virkninger. 

Dygtige  Atleter  er  sjældent  eller  aldrig  Rygere.  Sports- 
mænd behover  maaske  mere  end  nogen  andre  at  holde  deres 
Legemer  i  en  mest  mulig  fuldkommen  Stand,  og  derfor  gæl- 
der det  at  udelade  alt,  som  kan  virke  nedbrydende  paa  Le- 
gemet. 

Mange  Eksperimenter  har  vist,  at  f.  Eks.  Boldspillere,  som 
har  benyttet  deres  Hvilepavse  til  at  ryge,  har  spillet  meget 
daarligere  efter  Pavsen  end  for,  medens  deres  Kolleger,  som 
ikke  har  nydt  Tobak,  har  spillet  bedre  efter  Pavsen  end  føi\ 

Ved  noget  lignende  Eksperimenter  opdagede  Dr.  Fisher, 
at  Rygning  under  hvilken  som  helst  Form  nedsatte  Soldater- 
nes Virkekraft.  Han  opdagede,  at  dersom  Mændene  rog  en 
eneste  Cigar,  nedsatte  det  deres  Nøjagtighed  i  Riffelskydning 
med  10 — 15  pCt.  Det  er  interessant  at  bemærke",  at  disse  Op- 
dagelser er  i  stærk  Modstrid  med  de  Udtalelser,  der  hyppig 
gores  fra  tobaks-interesseret  Hold  om,  at  Tobak  skulde  øge 
Soldaternes  Arbejdskraft  og  Udholdenhedsevne. 

Dr.  Frederick  J.  Pack  ved  Utah  Universitet  har  foretaget 
mange  Eksperimenter  i  samme  Retning  med  Fodboldspillere. 
Hovedresultaterne  af  hans  Undersøgelser  er  i  Korthed: 

1.  Af  dygtige  Fodboldspillere  er  der  kun  Halvparten  saa 
mange  Rygere  som  Ikke-Rygere. 

2.  Hvad  Fodboldspillerne  angaar,  bliver  Lungernes  Virke- 
kraft hos  Rygere  nedsat  med  praktisk  talt  10  (9,3)  pCt. 

Naar  man  betænker,  at  disse  Undersøgelser  gjaldt  særlig 
stærke  og  kraftige  Mænd,  vil  man  let  se,  at  disse  Opdagelser 
er  af  den  alier  største  Betydning,  thi  enhver  vil  se,  at  dersom 
Tobakken  er  skadelig  endog  for  saadanne  Mænd,  er  det  ind- 
lysende, at  det  maa  være  Tilfældet  med  andre. 

Deri  berømte  Kirurg  William  T.  Mayo  udtaler,  at  Kræft  i 
Læberne  meget  sjældent  forekommer  hos  andre  end  Rygere. 

Andre  fremtrædende  Læger  hævder,  at  Tobak  f oraarsager 
Lunge-,  Hjerte-  og  Nervesygdomme. 

Tobaks-Firmaerne  indrømmer  nu  selv,  at  Tobakken  er 
skadelig  for  det  menneskelige  System,  thi  det  fremhæves  i 
mange  Avertissementer,  at  visse  Cigaretter  er  »mindre«  skade- 
lige end  andre. 

Mentale  Virkninger. 

Mange  Skolemænd  hævder,  at  de  mest  alvorlige  Problemer, 
som  Amerikas  Skoler  og  Universiteter  nu  er  stillet  overfor, 
er  den  stadigt  voksende  Brug  af  Tobak  blandt  Studenterne. 
Folk,  der  ryger  meget  Tobak,  opnaar  meget  sjældent  gode 
Resultater  paa  Universiteterne.  Men  paa  den  anden  Side 
hører  man  stadigt,  at  den  aller  største  Del  af  dem,  som  ikke 
opnaar  Eksamen,  er  Rygere.  Der  kunde  nævnes  talrige  Ud- 
talelser af  berømte  Skolemænd  for  at  bevise  disse  Paastande. 

For  at  yde  alle  Retfærdighed,  maa  der  selvfølgelig  nævnes, 
at  Rygernes  Svagheder  kan  have  andre  Aarsager.  Men  den 
blotte  Kendsgerning,  at  nedsat  mental  Virkeevne  næsten  al- 
tid er  forbundet  med  Brugen  af  Tobak,  naar  det  gælder  de 
store  Gennemsnitstal,  er  i  sig  selv  en  tilstrækkelig  Advarsel 
mod  denne  slette  Vane. 

Det  sociale  Synspunkt. 
I  Almindelighed  tager  Tobaksrygere  lidet  Hensyn  til  andres 
Rettigheder.  Paa  Hoteller,  i  Toget  og  mange  andre  Steder 
synes  de  at  glemme,  at  deres  Opførsel  maa  være  generende 
for  de  andre,  der  er  tilstede.  Det  gennemsnitlige  Menneske 
med  normale  Nerver  generes  meget  af  Tobaksrøg.  Ikke- 
Rygere  er  absolut  uheldigt  stillet  i  mange  Tilfælde,  da  de 
enten  maa  holde  sig  borte  fra  de  Steder,  hvor  der  ryges,  eller 
ogsaa  finde  sig  i  at  opholde  sig  i  et  røgfyldt  Rum  og  faa  der- 
med følgende  Hovedpine  og  andre  Ubehageligheder.  Den 
store  Ligegyldighed,  som  Tobaksrygere  udviser  ligeoverfor 
andre  Folks  Rettigheder,  er  vanskelig  at  forstaa,  medmindre 
Tobaksvanen  nedsætter  Evnen  til  at  tage  Hensyn  til  andre. 

Økonomiske  Hensyn. 
Irving  Fisher,  Professor  i  Statsøkonomi  ved  Yale  Univer- 
sitet, har  i  mange  Aar  kæmpet  mod  Tobakken,  ikke  blot  paa 
Grund  af  dens  skadelige  Virkninger  paa  Legemet,  men  "ogsaa 
af  økonomiske  Grunde.  Den  Sum,  der  aarlig  forbruges  til 
Tobak  i  Amerika,  beløber  sig  til  2  Billioner  pr.  Aar.  Hvis 
denne  uhyre  Sum  blev  vekslet  i  Solvdollars,  som  blev  stillet 

Side  ved  Side,  saa  vilde  de  danne  et  Baand,  som  vilde  være 
stort  nok  til  at  naa  rundt  om  hele  Jorden  der,"  hvor  dens  Dia- 
meter er  storst.  For  denne  Sum  kunde  der  opretholdes  ti 
Gange  saa  mange  Universiteter,  som  der  nu  findes  i  de  For- 
enede Stater.  Der  kunde  aarligt  bygges  700  Kirkebygninger  i 
hver  af  Unionens  Stater,  eller  der  kunde  aarligt  bygges  Hjem 
for  250.000  Enker  og  sorges  for  deres  Ophold  Resten  af  deres 
Liv. 

Kvindelige  Rygere. 
Berømte  amerikanske  Læger  udtaler,  at  Kvinder,  som  ry- 
ger, vil  være  meget  udsat  for  at  komme  til  at  lide  af  Søvn- 
løshed og  Nervøsitet.  Rygning  er  mere  skadelig  for  en  Kvinde 
end  for  en  Mand.  Kvindens  Nervesystem  er  finere  organiseret 
end  Mandens.  Virkningen  er  derfor  stærkere  hos  Kvinden  end 
hos  Manden,  og  særlig  gaar  det  ud  over  hendes  Hud,  som 
efterhaanden  bliver  gul-  eller  graaagtig.  Dersom  Kvinderne 
fortsætter  at  ryge  i  den  samme  Grad,  som  de  i  de  sidste  Aar 
har  gjort,  vil  snart  hele  Nationen  komme  til  at  lide  for  det. 

Det  aandelige  Synspunkt. 

Brugen  af  Tobak  staar  i  en  stærk  Modstrid  med  de  højere, 
kristelige  Idealer.  En  sund,  stærk  Sjæl  er  en  Følge  af  et  Liv 
i  Overensstemmelse  med  Loven  og  er  ikke  Resultatet  af  en 
Dags  retfærdigt  Liv.  Det  menneskelige  Legeme,  som  kommer 
næst  efter  den  menneskelige  Aand,  er  Guddommens  ædleste 
Værk.  Og  naar  man  ser  saaledes  paa  det,  er  der  ingen  Kri- 
sten, som  vil  tillade  sig  at  skade  eller  tilsmudse  sit  Legeme. 
Brugen  af  Tobak  er  et  alvorligt  Brud  paa  Naturens  Love  og 
derfor  ogsaa  af  Guds  Love. 

Og  »sidst,  men  ikke  mindst«  kommer,  at  Herren  har  fra- 
raadet  os  at  bruge  Tobak,  og  ingen  vil  tvivle  paa,  at  hans 
Raad  i  dette  Tilfælde  er  tilstrækkelig.  Gud  er  den  mest 
kompetente  Autoritet,  naar  det  gælder  det  menneskelige  Le- 
geme, fordi  det  var  ham,  som  skabte  det. 


Lektier  for  senior  og  junior  Klasser. 

8.  Februar. 

TRO  ER  NØDVENDIGT  FOR  AT  STUDERE  RELIGION. 

Vi  lever  i  en  Realismens  Tidsalder  —  en  Tidsalder,  da  Folk 

forlanger  Bevis  for  det,  de  skal  tro.  Den  gamle  Opfattelse,  at 

»Det,  som  var  godt  nok  for  Fader,  er  godt  nok  for  mig«,  gæl- 
der ikke  mere.  Nu  bliver  der  stadigt  spurgt:  »Hvorfor  skal  vi 
anerkende  det?  Hvorfor  er  ikke  de  nye  Lærdomme  lige  saa 
gode  eller  bedre  end  de  gamle?«  Folk  har  lagt  Mærke  til,  at 
Aeroplanet,  Dampmaskinen,  det  elektriske  Lys,  Telefonen, 
Radioen  og  mange  andre  moderne  Opfindelser  er  kommet 
gennem  omhyggelig  Undersøgelse,  Studium  og  Eksperimen- 
ter. Derfor  spørger  Menneskene  nu:  »Hvorfor?«  naar  de  bli- 
ver stillede  overfor  noget,  de  ikke  kan  forstaa. 

Det  er  godt,  at  Folk  spørger,  for  dermed  følger  Fremgang. 
Men  selv  om  de  fleste  af  os  siger,  at  vi  forlanger  Bevis,  for  vi 
tror,  saa  vil  vi  dog,  ved  lidt  Eftertanke,  finde  ud,  at  mange  af 
os  anerkender  Paastande,  som  vi  ikke  kan  forklare.  Vi  vil 
snart  finde,  at  det  er  umuligt  at  vide  alt.  Mange  af  de  mest 
dagligdags  Ting  i  Livet  er  uforklarlige  for  mange,  som  nyder 
Fordel  af  dem.  For  Eksempel:  Jeg  sidder  ved  mit  Skrive- 
bord og  ser,  at  det  begynder  at  blive  mørkt,  Jeg  véd,  at  der- 
som jeg  trykker  paa  en  Knap  paa  Væggen,  vil  de  elektriske 
Pærer  over  mit  Hoved  begynde  at  lyse.  Og  dog  kan  jeg  ikke 
forklare  det.  Jeg  véd,  at  Lyset  bliver  frembragt  ved  Elek- 
tricitet, men  hvad  er  Elektricitet?  Ingen  har  endnu  kunnet 
udfinde  det.  Ikke  desto  mindre  benægter  jeg  ikke  dens  Eksi- 
stens eller  store  Nytte.  Et  lignende  Eksempel  er  Radio.  Der- 
som jeg  følger  de  enkle  Instruktioner,  der  er  givet,  kan  jeg 
ved  et  Par  Bevægelser  faa  Radioapparatet  til  at  synge  for 
mig,  spille,  tale  eller  paa  anden  Maade  underholde  mig. 
Maaske  jeg  kan  fortælle  mig  selv,  at  der  er  en  Mængde  andre 
og  bedre  Maader  til  at  faa  Radioen  til  at  virke  end  netop  den, 
som  er  mig  fortalt.  Det  nytter  alligevel  intet.  Dersom  jeg  ikke 
vil  følge  de  enkle  Anvisninger,  der  er  givet,  nægter  Apparatet 
at  virke.  Hvorfor?  Fordi  jeg  følger  min  egen  Opfattelse 
snarere  end  hans,  som  opfandt  den,  og  som  véd  bedre.  Det 
spiller  ingen  Rolle,  om  jeg  synes,  at  det  er  taabeligt  eller 
unødvendigt  at  dreje  paa  den  lille  Knap.  Dersom  jeg  blot  gol- 
det, opnaar  jeg  min  Hensigt,  ellers  ikke.  Lignende  Eksempler 
kan  nævnes  med  Hensyn  til  at  køre  Automobil  og  lign. 

Naar  det  gælder  Religion,  er  for  en  stor  Del  det  samme  Til- 
fældet. Mange  Mennesker,  som  er  villige  til  at  anerkende 
uforklarlige  Kendsgerninger,  naar  det  gælder  de  mest  daglig- 
dags Ting,  paastaar,  at  de  ikke  kan  anerkende  den  Kends- 
gerning, at  der  er  en  Gud,  fordi  de  ikke  kan  se  eller  bevise 
hans  Eksistens.  Vi  hører  dem  »sige,  at  Guds  Eksistens  ikke 

kan  bevises  ad  logisk  Vej,  og  derfor  kan  han  ikke  være  til. 
Vi  hører  dem  le  af  Paastande  om,  at  Gud  har  genoprettet  sin 
Kirke  paa  Jorden  i  de  sidste  Dage,  gennem  Aabenbaring, 
fordi  de  ikke  synes,  at  det  er  nødvendigt  eller  rimeligt,  at 
dette  skulde  ske.  Og  derfor  nægter  disse  Mennesker  at  aner- 
kende Religion. 

Andre  synes  maaske,  at  Religion  er  baade  naturlig  og  rime- 
lig. For  at  bevise  Guds  Eksistens,  gaar  de  paa  Skole  og  soger 
at  trænge  ind  i  Videnskaben  for  at  finde  det  Bevis,  de  soger. 
Som  Regel  lykkes  det  dem  ikke  at  finde  Lyset.  Hvorfor  ikke? 
Fordi  de  ikke  følger  de  givne  Instruktioner. 

Hvorledes  kan  man  da  opnaa  et  Vidnesbyrd?  Gud,  Reli- 
gionens Ophavsmand,  har  fortalt  os,  hvorledes  vi  skal  finde 
Sandheden.  Hans  Instruktioner  er  lette  at  efterfølge.  De  er 
bygget  paa  Tro  og  Bøn.  Læs  Math.  21:  22;  Moroni  10:  4—5  og 
Jak.  1:  5—6. 

Højere  Lærdom  er  en  god  Ting.  Et  Kendskab  til  Viden- 
skaben er  en  uundværlig  Hjælp  til  at  lære  at  forstaa  Guds 
Værk,  men  det  er  ikke  paa  den  Maade,  at  man  faar  et  Vid- 
nesbyrd, »der  brænder  i  ens  Sjæl«.  Kundskab  om  Gud  kom- 
mer paa  en  enklere  Maade  —  en  Maade,  som  er  indenfor  alle 
Menneskers  Rækkevidde.  Den  kommer  ved  at  følge  de  In- 
struktioner, der  er  givet  af  Gud  —  at  bede  i  Jesu  Kristi  Navn, 
med  et  oprigtigt  Hjerte  og  med  Tro.  Det  er  Nøglen  til  at  for- 
staa Religion.  Var  ikke  Gud  retfærdig,  da  han  gjorde  det  saa- 
ledes?  Vilde  det  ikke  have  været  uretfærdigt,  dersom  kun  de 
Lærde  kunde  lære  Gud  at  kende?  Men  han  gjorde  det  saa- 
ledes,  at  ethvert  menneskeligt  Væsen  kunde  faa  et  Vidnes- 
byrd om,  at  han  lever.  Læs  Pagtens  Bog  84:  44 — 47. 

Det  er  gennem  Tro  og  Bøn,  at  Mænd  og  Kvinder  har  faaet 
saa  stærke  Vidnesbyrd  om  Storheden  af  Guds  Værk,  at  de 
har  været  villige  til  at  ofre  Hjem,  Rigdom,  Velvære,  ja  endog 
Liv,  for  hans  Sag.  At  soge  Kundskab  om  Gud  paa  nogen 
anden  Maade  end  gennem  de  Instruktioner,  der  er  givet,  er 
lige  saa  urimeligt  som  at  flyve  et  Aeroplan  imod  alle  Love 
og  Regler,  der  er  forbundet  dermed.  Dersom  vi  vil  opnaa  et 
Vidnesbyrd,  maa  vi  folge  de  givne  Instruktioner,  uanset  vore 
egne  Følelser  i  saa  Henseende. 

I  vor  Tid,  da  Videnskaben  har  bragt  hidtil  utænkelige  Ting 
indenfor  vor  Rækkevidde  og  bevist,  at  Lov  og  Orden  hersker 
overalt,  skulde  det  ikke  falde  saa  vanskeligt  at  forstaa,  at 
bag  alle  Verdens  Vidundere  staar  der  en  Intelligens,  som  har 

planlagt  og  organiseret  alt,  som  er  til.  Enhver  ny,  viden- 
skabelig Opdagelse  tjener  til  at  modbevise  den  Teori,  at  alt, 
som  eksisterer,  er  kommet  ind  i  denne  Verden  ved  et  Til- 
fælde. Det  er  taabeligt  at  benægte,  at  der  staar  en  over- 
menneskelig Intelligens  bag  det  hele,  og  at  denne  Intelligens 
indehaves  af  Gud.  Da  Religion  ogsaa  er  frembragt  af  Gud,  for 
at  hjælpe  Menneskeheden,  skulde  ingen  Mennesker  have  Mod 
til  at  se  bort  fra  Betydningen  af  at  efterkomme  og  adlyde 
deres  Skabers  Befalinger. 

Idet  vi  folger  dette  Studiekursus,  lad  os  huske,  at  endog  i 
denne  Realismens  Tidsalder  .  maa  Mennesket  anerkende 
mange  Ting,  det  ikke  kan  bevise.  Lad  os  forsoge  at  finde 
Sandheden  om  Religion  ved  at  gaa  den  Vej,  som  er  vist  af 
Religionens  Ophavsmand  —  Gud. 


15.  Februar. 
RELIGIONENS  HENSIGT. 

Da  Israel  var  en  Race  af  Slaver,  sagde  Gud  til  Moses:  »Thi 
se,  det  er  min  Gerning  og  min  Ære  at  tilvejebringe  Udøde- 
lighed og  evigt  Liv  for  Mennesket.«  (Moses  1:  39).  I  denne 
Hensigt  sendte  han  sin  Son  Jesus  Kristus  til  Jorden,  for  at 
han  kunde  blive  korsfæstet,  for  at  »hver  den,  som  tror  paa 
ham,  ikke  skal  fortabes,  men  have  evigt  Liv.«  (Joh.  3:  15). 
Jesus  sagde  selv:  »Jeg  er  kommen,  for  at  de  skal  have  Liv 
og  have  Overflod.«  (Joh.  10:  10).  Fra  Moses  og  indtil  i  Dag 
har  Herrens  Profeter  prædiket  Religion  til  Folket,  for  at  de 
skulde  kunne  nyde  »evigt  Liv«  og  »have  Overflod«. 

Uden  at  gaa  ind  paa  nogen  teologisk  Diskussion  om  For- 
skellen mellem  »evigt  Liv«  og  »Udødelighed«,  lad  os  se,  hvad 
der  i  Almindelighed  menes  med  Udtrykket  »evigt  Liv«.  Ud- 
trykket selv  angiver  en  Eksistens,  der  aldrig  faar  Ende. 
Men  Folk  har  i  Almindelighed  tilfojet  den  Idé,  at  det  ogsaa 
betyder  et  Liv  i  Fred,  Lykke  og  Velvære  —  en  Tilstand,  som 
er  i  hoj  Grad  onskelig. 

Naar  begynder  »evigt  Liv«  for  dem,  som  skal  nyde  det? 
Har  det  nogen  Forbindelse  med  denne  vor  dødelige  Eksi- 
stens? Uheldigvis  har  Menneskene  forsøgt  at  berøve  det  al 
Forbindelse  med  dette  Jordeliv.  »Evigt  Liv«  bliver  ofte  for- 
tolket som  en  vedvarende  lykkelig  Eksistens  efter  Døden, 
hvor  der  ikke  vil  findes  noget  af  den  Smerte  og  Lidelse,  som 
dette   Liv  har  saa  meget   af.  Religion,   som   er   det   Middel, 

hvorved  vi  kan  opnaa  »evigl  Liv«,  er  følgeligt  hverken  mere 
eller  mindre  end  en  Række  Love,  som  forbereder  os  for  en 
fremtidig  Eksistens.  Der  er  derfor  mange  Mennesker,  som 
ikke  forstaar  Kirkens  Værdi  for  dem  som  dodelige  Væsener 
paa  denne  Jord,  men  som  ofte  er  tilbojelige  til  at  betragte 
den  som  en  Institution,  der  hindrer  og  lægger  Baand  paa  alle 
naturlige,  menneskelige  Ønsker  og  Tilskyndelser. 

Vi  behover  ikke  at  gaa  udenfor  vor  egen  Kirke  for  at  finde 
Folk,  der  betragter  Guds  Befalinger  som  Trængsler  og  Mod- 
gange, som  vil  berove  dem  menneskelig  Glæde  og  Fornøjelse, 
men  som  lover  dem  et  fremtidigt  Liv  i  Lykke  og  Herlighed, 
dersom  de  vil  udholde  de  Trængsler,  der  bliver  paalagt  dem 
her  nede.  Af  dem,  der  prover  at  holde  Sabbatsdagen  hellig, 
er  der  ikke  mange,  der  gør  det  med  en  Følelse  af,  at  de  brin- 
ger et  Offer?  Naar  vi  bliver  bedt  om  at  tage  en  eller  anden 
Stilling  i  Kirken,  modtager  vi  det  da  ikke  tit  med  en  Følelse 
af,  at  der  er  blevel  lagt  en  ny  Byrde  paa  vore  Skuldre?  Er 
der  ikke  mange  af  os,  der  betragter  Tiende,  Visdomsordet, 
Pligter  i  Præstedømmet,  Tempelarbejde  og  mange  andre 
Ting,  som  uundgaaelige  Onder,  der  horer  med  til  at  være 
Medlem  af  vor  Kirke?  Dersom  man  fortolker  Guds  Befalinger 
paa  den  Maade,  er  det  let  at  forstaa,  at  saa  faa  unge  Men- 
nesker slutter  sig  til  Kirken. 

Vi  kan  være  sikker  paa,  at  han,  som  sagde,  at  »Mennesket 
er  til,  for  at  det  kan  nyde  Glæde«,  ikke  har  ment  det  paa 
denne  Maade.  Han  sagde  ikke,  at  Mennesket  er  til,  for  at  det 
kan  nyde  Glæde  herefter.  Han  har  heller  aldrig  lært  os,  at 
Religionens  Velsignelser  kun  skal  komme  i  et  tilkommende 
Liv.  »Evigt  Liv«  er  Liv,  som  aldrig  tager  Ende.  Vor  jordiske 
Eksistens  er  lige  meget  en  Del  af  dette  Liv,  som  vor  Eksistens 
efter  Doden  vil  blive.  Religion  er  til  for  at  give  Mennesket 
Glæde  gennem  hele  dets  Eksistens  —  i  Gaar  og  i  Dag,  saa  vel 
som  i  Morgen. 

I  Pagtens  Bog  130.  Kap.  Vers  20 — 21  læser  vi:  »Der  blev  en 
Lov  ugenkaldelig  fastsat  i  Himlen,  for  denne  Jords  Grund- 
vold blev  lagt,  ifølge  hvilken  alle  Velsignelser  er  forjættede; 
og  naar  vi  erholde  nogen  som  helst  Velsignelse  fra  Gud,  saa 
er  det  ved  Lydighed  til  denne  Lov,  ifolge  hvilken  Velsignel- 
sen blev  forjættet.«  Her  ligger  vor  Religions  Filosofi.  Der  er 
en  vis  Orden  i  Universet,  og  denne  Orden  er  grundlagt  paa 
Lov.  Der  maa  være  Lov,  hvis  der  skal  være  Orden,  men  Lo- 
ven maa  være  en  Del  af  Universets  Orden. 

(Fortsættes.) 

DEN  NYE  KIRKEBYGNING  I  KØBENHAVN 
HELT  FULDFØRT. 


Den  nye  Kirkebygning  og  det  nye  Missionshjem  i  Koben - 
havn  blev,  som  tidligere  meddelt,  taget  i  Brug  i  Oktober 
Maaned.  Imidlertid  blev  i  den  forste  Tid  kun  den  mindre 
Modesal  benyttet,  da  den  største  ikke  var  helt  fuldfort. 

Forste  Nytaarsdag  1931,  nøjagtigt  et  Aar  efter  Grund- 
stenens Nedlæggelse,  blev  ogsaa  den  store  Modesal,  der  nu 
er  helt  færdig,  taget  i  Brug  ved  et  Møde,  der  blev  afholdt 
Kl.  2  Eftermiddag. 

Modet  blev  ledet  af  Grensforstander  Jens  P.  Hansen  og  blev 
aabnet  med  Salmen:  »Guds  Aand  som  en  Ild«.  Efter  Bønnen 
talte  Missionspræsident  Holger  M.  Larsen  og  gav  en  kort- 
fattet Fremstilling  af  Kirkens  Opforelse.  Udtalte  sin  hjerte- 
lige Tak  til  enhver,  som  havde  deltaget  i  Arbejdet,  Arkitekt, 
Haandværksmestre  og  hver  enkelt  Arbejder,  som  havde  været 
beskæftiget  ved  Bygningen.  Frembragte  ogsaa  en  hjertelig 
Tak  til  Søster  Astrid  Olsen,  som  havde  skænket  Kirken  den 
smukke  Alterdug,  som  den  Dag  for  forste  Gang  blev  taget  i 
Brug.  Præs.  Larsen  omtalte  derefter  de  Forhold,  under  hvilke 
Evangeliet  var  blevet  bragt  til  dette  Land,  og  sammenlignede 
dem  med  de  nuværende  frie  Forhold,  samt  omtalte  Hensigten 
med  Udsendelsen  af  Evangeliets  Forkyndere. 

Efter  en  Sang  af  Koret  talte  Grensforstander  Jens  P.  Han- 
sen og  frembragte  paa  Kobenhavns  Grens  Vegne  en  hjertelig 
Tak  til  de  to  Missionspræsidenter  Joseph  L.  Petersen  og  Hol- 
ger M.  Larsen  for  det  store  Arbejde,  de  havde  lagt  for  Dagen 
for  Opforeisen  af  denne  nye  Kirkebygning,  og  hvis  Arbejde 
i  denne  Retning  var  den  første  Drivfjeder  til,  at  Menigheden 
i  Kobenhavns  Gren  nu  har  en  ny  og  prægtig  Kirke.  Omtalte 
derefter  Evangeliets  Tilbagegiveise  til  Jorden  samt  Kirkens 
Oprettelse  i  de  sidste  Dage. 

Derefter  var  der  en  Orgelsolo  samt  et  Par  Sange  af  Koret. 
Tilstede  var  lidt  over  200  Personer. 

Lordag  den  10.  Januar  1931  afholdt  Sangkoret  sin  første 
Koncert  i  den  nye  Sal.  Denne  Koncert  var  helt  igennem  vel- 
lykket og  festlig  og  vil  sent  glemmes  af  dem,  som  var  til 
Stede.  Medvirkende  var  Kobenhavns  Grens  Sangkor  under 
Ledelse  af  Broder  Valdemar  Jakobsen  og  Malmo  Grens  Sang- 
kor under  Ledelse  af  Broder  Hugo  Hanson,  samt  en  Række 
Brodre  og  Sostre.  Ved  Orglet  var  Soster  Else  Hansen  og  ved 
Flyglet  Soster  Maria -Antoinette  Christensen.  Koncerten  blev 
aabnet  med  en  Prolog  af  Broder  J.  F.  Breum  sen.  Det  bidrog 
i  hoj  Grad  til  at  foroge  den  festlige  Stemning,  at  begge  Kors 
Damer  var  klædt  i  hvidt  og  Herrerne  i  sort.  De  smukke  og 
betagende  Sange  var  meget  virkningsfulde,  og  begge  Kors  Di- 
rigenter fortjener  megen  Tak  for  alt  deres  Arbejde.  Af  det 
righoldige  Program  skal  desuden  nævnes  de  smukke  So- 
pransoloer af  Gunhild  Christensen,  Tenorsoloer  af  Phil.  M. 
Andersen,  Violinsoloer  af  Arthur  G.  Lund,  Orgelsoloer  af 
Zenia  Larsen,  samt  en  Pianoduet  af  Vanda  Moller  og  Maria- 
Antoinette  Christensen.  Det  lange  og  indholdsrige  Program, 
som  formaaede  at  holde  Tilhorernes  Interesse  fangen  til 
sidste  Stund,  blev  afsluttet  med,  at  begge  Kor  sang  forste  Vers 
af  den  norske,  den  svenske,  den  amerikanske  og  den  danske 
Nationalsang. 

En  nærmere  Beskrivelse  af  den  nye  Kirkebygning,  saml 
Billeder  herfra,  vil  komme  i  et  af  de  forste  Numre. 

E.  Af.  G. 


(Fortsat  fra  Side  59.) 

Vi  tror,  at  Gud  ikke  alene  skabte  den  Jord,  vi  lever  paa, 
men  ogsaa  mange  andre  Planeter.  Han  skabte  hver  Planet  i 
Overensstemmelse  med  naturlige  Love.  Han  bestemte  deres 
Plads  i  Universet  i  Overensstemmelse  med  Lov.  Han  sorgede 
for,  at  deres  Færd  gennem  Himmelrummet  foregik  i  har- 
monisk Orden.  Tiltrods  for,  at  Verdens  Lærde  endnu  ikke 
har  været  i  Stand  til  at  forstaa  meget  angaaende  Universets 
Storrelse,  saa  har  dog  de  Opdagelser,  der  er  gjort,  bevist  én 
Ting  —  at  der  overalt  hersker  Lov  og  Orden. 

Han,  som  var  i  Stand  til  at  skabe  alle  Ting  og  give  dem 
Liv,  er  vor  Fader  i  Himmelen.  Han  har  givet  os  Religion. 
Med  Religion  kom  Livets  Love.  Til  sine  Profeter  sagde  han: 

»Du  skal  ikke  dræbe«,  og  Mennesket  har  fundet,  at  det  ikke 
er  godt  at  dræbe.  Han  sagde:  »Du  skal  ikke  stjæle«,  og  Men- 
nesket har  fundet,  at  det  ikke  er  godt  al  stjæle.  Han  har  og- 
saa  aabenbaret  mange  andre  Love,  som,  naar  de  blev  efter- 
levet, har  vist  sig  at  være  gode.  For  de  bringer  til  Mennesket, 
hvor  det  end  maatte  være,  paa  denne  Jord,  eller  i  Aandernes 
Verden,  den  samme  harmoniske  Fred  og  Orden,  som  eksi- 
sterer i  Universet.  Hvorfor?  Fordi  han  forstaar  Livets  og 
Lykkens  Love  og  ønsker,  at  hans  Børn  skal  hoste  Velsignel- 
ser af  hans  Kundskab. 

Vi  forstaar  ikke  meget  om  de  Love,  hvorefter  Planeterne 
regeres,  og  vi  kan  ikke  altid  helt  ud  forklare,  hvorfor  det  er 
godt  at  efterleve  alle  Religionens  Love.  Men  idet  vor  Kund- 
skab oges,  og  vor  Erfaring  udvides,  opdager  vi,  at  det,  som 
Gud  har  aabenbaret  gennem  sine  Profeter,  er  rigtigt,  fordi  det 
harmonerer  med  alle  Tings  Orden. 

Religionen,  saaledes  som  den  kommer  fra  Gud,  medfører 
ikke  Trængsler  og  Byrder.  »Mit  Aag  er  gavnligt,  og  min 
Byrde  er  let,«  har  han  selv  sagt.  (Math.  11:  30).  Guds  Be- 
falinger blev  aldrig  givet,  for  at  de  skulde  være  en  Byrde  for 
Menneskene.  De  er  Regler,  som  skal  give  Menneskene  Liv  og 
Liv  i  Overflod.  Mange  af  Religionens  Principper  er  blevet 
prøvet  og  anerkendt  af  Samfundet.  Menneskenes  Erfaring 
har  f.  Eks.  vist  Betydningen  af  Ærlighed,  Retskaffenhed  og 
Dyd  etc.  Disse  Ting  er  religiose  Lærdomme,  som  er  blevet 
forkyndt  af  Profeterne  og  saaledes  er  blevet  bragt  til  Folkets 
Kundskab.  Paa  den  anden  Side  er  der  andre  Religions - 
principper,  som  endnu  ikke  bliver  helt  forstaaet  af  de  store 
Mængder,  saadanne  Ting  som  Tiendeloven,  Sabbatsdagen, 
Visdomsordet  og  andre  Ting.  Men  derfor  er  disse  Ting  ikke 
mindre  værdifulde.  Naar  de  bliver  efterlevet,  bliver  de  ikke 
Trængsler,  men  giver  et  langt  rigere  Liv. 

Religionen  indsnævrer  ikke  og  sætter  ikke  Skranker.  Men 
den  udvider.  Den  blev  ikke  skabt  for  at  gore  Livet  til  en 
Byrde,  men  for  at  gore  det  rigere  og  skønnere.  Den  skal  ikke 
blot  forberede  os  for  en  fremtidig  Eksistens,  men  ogsaa  be- 
rige vort  jordiske  Liv.  Den  er  et  Produkt  af  Guds  Intelligens, 
fremkommet  i  Overensstemmelse  med  Lov,  og  er  til  Velsig- 
nelse for  alle  Mennesker,  hvor  de  end  maatte  være. 

Lektier  for  Børneklasser  (10 — 14  Aar). 

8.  F  e brua  r. 

DET  GAMLE  TESTAMENTE. 

Vi  har  ingen  historisk  Beretning  om,  hvorledes  del  Gamle 
Testamente,  saaledes  som  vi  har  det  i  Dag,  er  blevel  dannet. 
Det  er  blevet  anerkendt  som  »kanonisk«  af  den  hebraiske 
Kirke  siden  det  forste  Aarhundrede  for  Kristus.  Visse  Dele  af 
det  Gamle  Testamente  blev  selvsagt  anerkendt  som  »kano- 
niske« længe  for  denne  Tid.  Dersom  vi  kan  domme  det  Gamle 
Testamente  efter  den  Maade,  hvorpaa  Jesus  henviste  til  det, 
kan  vi  trække  folgende  Slutninger:  1)  Selv  om  han  aner- 
kendte det  Gamle  Testamente  som  den  Hellige  Skrift,  be- 
tragtede han  ikke  det  gamle  Testamente  som  hele  den  Hel- 
lige Skrift.  Hans  egne  Landomme  fremkom  som  Tillæg  til 
det  Gamle  Testamente,  og  de  Kristne  har  enten  modtaget  det 
Nye  Testamente  i  den  Aand,  eller  ogsaa  har  de  sat  del  Nye 
Testamente  over  det  Gamle.  2)  Jesus  forsvarede  det  Gamle 
Testamente,  samlidigt  som  han  protesterede  mod  de  Skrift- 
lærde og  deres  Udlæggelse  af  Skriften.  3)  Saaledes  ser  vi,  at 
Jesus  betragtede  det  Gamle  Testamente  som  Guds  Ord  til 
Hebræerne,  og  af  hans  egne  Lærdomme  fremgaar,  at  dette 
Ord  skulde  holdes  vedlige  og  ikke  blive  dode  Bogstaver.  Jesu 
Mission  var  at  fuldfore  Skriften,  ikke  at  oplose  den.  I  dette 
Lys  er  det,  at  Kristne  i  Almindelighed,  og  Sidste  Dages  Hel- 
lige i  Sandeleshed,  anerkender  det  Gamle  Testamente. 

Det  Gamle  Testamente,  som  vi  har  det  i  Dag,  repræsenterer 
Skrifter  og  Bidrag  fra  mange  forskellige  Hold,  og  eftersom 
den  hebraiske  Nation  udviklede  disse  Skrifter,  opstod  forst 
de  hellige  Boger  for  en  Nation  og  dernæst  den  Hellige  Skrift 
for  en  Kirke.  At  der  stadigt  blev  lagt  flere  og  flere  Boger  til 
fra  Mose  Tid  og  ned  til  det  forste  Aarhundrede  for  Kristus, 
viser  os,  at  endog  fra  hebraisk  Synspunkt  var  Skriften  ikke 
betragtet  som  fuldkommen  og  afsluttet,  men  at  »Loven« 
skulde  være  en  levende  Ting.  Det  er,  naar  »Guds  Ord«  bliver 
anset  for  at  være  begrænset  til  Tid  og  Sted,  at  Religionen  bli- 
ver livlos.  Det  fremgaar  af  det  Gamle  Testamente  selv,  at 
»Guds  Ord«  fandt  Udtryk  gennem  levende  Mænd,  store  Per- 
sonligheder —  Patriarkerne  og  Profeterne.  Aabenbaring  fandt 
stadig  Sted.  Det  var  blot,  naar  man  viste  mere  Respekt  fol- 
det skrevne  Ord  end  for  levende  Inspiration,  at  Aabenbaring 
blev  en  Ting,  der  horte  Fortiden  til,  og  en  Bog  blev  Vejleder 
i  Stedet  for  inspirerede  Ledere. 

Det  Gamle  Testamente  faar  sit  Navn  fra  »Pagtens  Bog«,  der 
omtales  i  Mosebøgerne.  Men  at  det  er  langt  mere  end  den 
»Pagtens  Bog«,  hvorfra  Moses  læste,  fremgaar  af  oven- 
staaende. 

»Loven,  Profeterne  og  Skrifterne«  er  det  Navn,  Jøderne 
bruger  om  det,  vi  kalder  det  Gamle  Testamente.  En  saadan 
Betegnelse  er  mere  beskrivende  end  den,  der  i  Almindelighed 
bruges  af  de  Kristne. 

Der  er  3  store  Originaler  af  det  Gamle  Testamente  op- 
bevaret fra  gamle  Dage.  Først  har  vi  den  hebraiske  Tekst, 
saa  den  samaritanske  og  saa  den  græske,  der  blev  oversat  fra 
hebraisk  til  forskellige  Tidspunkter,  der  begyndte  saa  tidlig 
som  i  Midten  af  det  tredie  Aarhundrede  for  Kristus.  Det  inde- 
holder derfor  Bøger,  som  Jøderne  ikke  henregner  til  de 
»Kanoniske«.  Disse  kaldes  de  »Apokryfiske«.  De  tre  store 
Originaler  er  ikke  i  fuldkommen  Overensstemmelse  med 
hverandre.  Hvad  Aarstal  og  Tidspunkter  angaar,  skiller  de 
sig  betragtelig  fra  hinanden,  men  Hovedindholdet  af  Teksten 
er  det  samme.  Den  samaritanske  Kirke  har  fulgt  den  samari- 
tanske Tekst,  den  hebraiske  har  fulgt  den  hebraiske,  og  de 
Kristne  i  Almindelighed  har  fulgt  den  græske,  naar  undtages 
at  der  er  taget  Forbehold  med  Hensyn  til  de  Apokryfiske 
Boger.  Naar  Videnskabsmænd  skal  kritisere  Bibelen,  bruger 
de  alle  tre  uden  Forskel. 


15.  Februar. 
DET  GAMLE  TESTAMENTE  SOM  HISTORIE. 

Som  Historie  betragtet  har  det  Gamle  Testamente  et  Ho- 
vedemne. Det  er  Gud  og  hans  udvalgte  Folk.  Og  dersom  Gud 
og  hans  udvalgte  Folk  har  Betydning  for  vore  Liv,  saa  har 
ogsaa  det  Gamle  Testamente  stor  Betydning  for  os. 

Dersom  vi  betragter  det  Gamle  Testamente  eller  det  Nye 
Testamente  som  en  Pagt  mellem  Gud  og  Menneskene,  som  et 
evigt  vedvarende  Løfte  eller  Kontrakt,  som  den  Evige  Gud 
tilbyder  hvert  eneste  Menneske,  eftersom  det  kommer  for  at 
leve  sit  Liv  her  paa  Jorden,  saa  har  vi  en  Opfattelse  af,  hvad 
de  Sidste  Dages  Hellige  mener,  naar  de  taler  om  en  evig 
vedvarende  Pagt.  De  ydre  Ting  eller  Dele  af  denne  Kontrakt 
kan  maaske  forandres,  eftersom  den  ene  Husholdning  afløser 
den  anden.  Men  selve  Teorien  af  Kontrakten  bliver  den 
samme  ■ —  en  Pagt  mellem  Gud  den  Evige  Fader  og  hans 
Børn.  Dersom  vi  derfor  fuldt  ud  onsker  at  forstaa  denne  vid- 

underlige  Pagt,  der  forbinder  os  med  Evigheden,  vil  vi  ogsaa 
lære  at  kende  dens  Historie,  saaledes  som  den  er  blevet  ud- 
foldet igennem  Tiderne. 

Det  Gamle  Testamente  er  derfor  af  den  alier  storste  Betyd- 
ning som  Historie  betragtet,  for  at  lære  at  forstaa  denne 
Pagt,  for  at  lære  at  paaskønne  den  Gud,  der  gav  Pagten  til 
sit  Folk,  og  for  at  lære  at  kende  Beretningen  om  Pagtens 
Borns  Vækst  og  Udvikling.  Det  er  ogsaa  betydningsfuldt  som 
et  Studium  af  dette  Folks  Moral  og  Ideal,  idet  vi  iagttager 
den  Maade,  hvorpaa  de  modtog  Guds  Inspiration  eller  hans 
Lærdomme. 

Intet  Menneske  kan  sige  at  have  et  godt  Kendskab  til  Re- 
ligion eller  dens  Historie  uden  at  have  Kendskab  til  det 
Gamle  Testamente.  Et  saadant  Studium  behøver  ikke  nød- 
vendigvis at  have  noget  med  ens  Tro  at  gøre.  Det  Gamle 
Testamente  er  en  af  alle  Tiders  storste  Boger,  og  intet  dan- 
net Menneske  i  vor  moderne  Verden  kan  have  Raad  til  at 
være  uvidende  om  den. 

Som  en  Historie  har  det  Gamle  Testamente  sin  Begyndelse 
i  Mose  Tid.  Dersom  vi  vil  anerkende  den  Oplysning,  som 
gives  os  i  Mose  Bog  i  den  Kostelige  Perle,  blev  alt  det,  som 
Moses  skrev  om,  der  var  sket  før  hans  Tid,  givet  til  ham  i 
et  Syn. 

Man  havde  brugt  at  skrive  længe  for  Mose  Tid,  saa  vi  kan 
betragte  de  Beretninger,  der  findes  i  Fors  te  Mosebog,  som 
hans  Sammendrag  af,  hvad  han  syntes  var  nødvendigt  for  at 
faa  en  Forstaaelse  af  Kultur  og  Tænkemaade  ned  til,  og  ogsaa 
i,  hans  egen  Tid.  Det  var  saaledes  fra  forst  af  en  Familie- 
historie, dernæst  en  Stammehistorie.  Derpaa  blev  det  fra 
Mose  egen  Tid  af  en  Nationalhistorie,  der  omhandler  Gud, 
hans  Folk  og  hans  Pagt.  De  forskellige  Boger  bliver  een,  og 
efter  Tur  bliver  de  anerkendt  som  Kirkens  Lov.  I  den  Ud- 
strækning er  det  Gamle  Testamente  en  gyldig  Historie.  Der- 
som vi  forsøger  at  udgive  Bogen  for  at  være  mere  end  dette, 
er  vi  paa  fejlt  Spor.  En  Bog,  der  omfatter  et  saadant  mægtigt 
Emne,  har  Storhed  nok  uden  at  forsøge  paa  at  være  en  uni- 
versel Historie  eller  en  videnskabelig  Afhandling  om  Geo- 
logi. 

Spørgsmaal. 

1.  Giv    forskellige    Grunde,    hvorfor    Studiet    af    det    Gamle 
Testamente  er  saa  betydningsfuldt. 

2.  I  hvilken  Udstrækning  kan  vi  betragte  det  Gamle  Testa- 
mente som  en  Historie? 

3.  Hvad  er  det  Gamle  Testamentes  Hovedemne? 

4.  Naar  vi  læser  det  Gamle  Testamente,  bor  vi  da  tolke  det 
som  Nutidens  eller  Fortidens  Tanker?  Hvorfor? 

5.  Diskuter:  Inspiration  kommer  fra  Gud.  Dersom  vi  læser 
med  en  bedende  Aand,  vil  det  være  let  for  os  at  forstaa, 
og  vore  Slutninger  vil  være  i  Overensstemmelse  med  gud- 
dommelig Sandhed. 


Lektier  for  Børneklasser  (under  10  Aar). 
8.  Februar. 

JESUS  BEGYNDER  AT  PRÆDIKE. 

Tekst:  Math.  4:  12—17;  23—25;  Luk.  4:  14-22;  Joh.  1:  19-41; 
3:  22—26;  4:  1—3. 

En  Gang  for  længe,  længe  siden  var  der  en  Konge.  Han 
kom  for  at  bringe  Velsignelse  til  hele  Verden.  Længe  for  han 
blev  født,  havde  Folk  ventet,  at  han  skulde  komme,  thi  deres 
Gud  havde  lovet  dem,  at  han  skulde  komme.  Han  boede  ikke 
i  et  pragtfuldt  Palads.  Heller  ikke  havde  han  en  Guldkrone. 
Men  Engle  fra  Himmelen  fortalte  hans  Folk,  at  han  var  fodt. 
Han  kom  for  at  vise  alle  Mennesker  Vejen  til  Guds,  hans 
Faders,  Rige.  Mange  vidste  ikke,  at  han  var  deres  Konge. 
De  troede,  at  alle  Konger  maatte  have  mange  Penge  og  have 
Guldkrone  paa  Hovedet.  Men  andre  kendte  ham  straks,  de 
saa  ham.  De  lyttede  til  hans  Lærdomme  og  glædede  sig  der- 
over hele  deres  Liv. 

Denne  Konges  Moder  hed  Maria,  og  Kongen  selv  skulde 
lære  at  blive  Tømmermand.  Han  lærte  ogsaa  mange  andre 
Ting.  Da  han  var  12  Aar  gammel,  kunde  han  stille  Sporgs- 
maal  og  besvare  Spørgsmaal,  som  vise  Mænd  maatte  for- 
undre sig  over.  (Du  véd  sikkert  hans  Navn  nu,  men  sig  det 
ikke  endnu.) 

Denne  Konge  var  en  saa  vidunderlig  Mand,  at  Gud  sendte 
et  specielt  Sendebud  for  at  berede  Vejen  for  ham.  Dette 
Sendebud  raabte  til  alle  Mennesker,  at  de  skulde  omvende 
sig,  holde  op  at  synde  og  blive  døbt,  for  at  de  maatte  blive 
rene  og  rede  til  at  lytte  til  denne  Konges  Ord.  Da  Tiden  kom, 
blev  Kongen  selv  døbt  for  at  vise  Folket  Vejen  til  Guds  Rige. 
Og  da  han  kom  op  af  Vandet,  var  der  en  Stemme,  som  talte 
til  ham.  Hvis  Stemme  var  dette,  og  hvad  sagde  den? 

Fra  denne  Tid  begyndte  Jesus,  for  det  var  Kongens  Navn, 
at  skinne  for  Verden  ligesom  et  stort  Lys,  der  skinner  i  et  tæt 
Morke.  Han  gik  iblandt  Folket  og  sagde:  »Omvend  eder,  for 
at  I  kan  komme  ind  i  Guds  Rige.« 

En  Dag  gik  han  til  Nasaret,  den  lille  By,  hvor  han  havde 
boet  som  Dreng.  Her  gik  han  ind  i  Synagogen,  det  var  Nav- 
net paa  deres  Kirke,  men  i  Stedet  for  at  lytte  til  de  andres 
Tale,  gik  han  denne  Gang  selv  op  og  begyndte  at  prædike. 
Han  fortalte  dem,  at  Hrerren  havde  velsignet  ham  og  sendt 
ham  for  at  forkynde  Evangeliet  for  de  fattige  og  sorgfulde. 
Da  Folket  horte  dette,  blev  de  meget  forbavsede.  De  kendte 
ikke  deres  Konge,  og  de  sagde  til  hverandre:  »Er  dette  ikke 
Josef,  Tommermandens  Son?« 

Døberen  Johannes  vidste,  at  Jesus  var  Guds  Son,  den  lo- 
vede Konge,  og  han  var  heller  ikke  bange  for  at  sige  det.  En 
Dag,  da  Jesus  kom  gaaende,  sagde  han  til  Folket,  som  stod 
rundt  om  ham:  »Se,  dette  er  Guds  Son,  den  Mand,  som  kan 
lære  os,  hvorledes  vi  skal  komme  ind  i  Guds  Rige.« 

Den  næste  Dag,  da  Jesus  gik  forbi,  sagde  Johannes  til  to 
af  sine  Disciple,  Andreas  og  Peter:  »Se,  der  er  Guds  Son.« 
Da  gik  Disciplene  og  fulgte  Jesus  for  at  lære  af  ham. 

Og  Jesus  gik  fra  By  til  By  og  forkyndte  Evangeliet  for 
Folket.  Han  helbredede  syge  og  gjorde  godt  mod  alle,  og 
Hundreder  horte  om  hans  gode  Gerninger.  Og  de  bragte  syge 
til  ham,  og  han  helbredede  dem. 

Og  der  fulgte  ham  store  Skarer  af  Folk  fra  Galilæa,  fra 
Jerusalem,  fra  Judæa  og  fra  hinsides  Jordan. 


15.  Februar. 

EN  DAG  SAMMEN  MED  JESUS. 

Tekst:  Math.  4:  14—18;  Mark.  1:  21-34;  Luk.  4:  31— 41~ 

En  Dag,  efter  at  Jesus  havde  begyndt  at  prædike  for  Folket 
i  deres  Kirker  eller  Synagoger,  gik  han  til  en  By,  der  hed 
Kapernaum.  Denne  By  laa  ved  den  Galilæiske  So.  Dette  er  en 
meget  smuk  Indso,  hvor  der  er  mange  Fisk.  Derfor  er  der 
næsten  altid  mange  Fiskere  ved  dens  Bredder. 

Det  var  Sondag,  da  han  var  der,  og  han  gik  til  Kirken  og 
prædikede  for  Folket.  Folket  blev  meget  forundret  over  d.en 
Maade,  hvorpaa  han  prædikede.  Han  talte  heil  anderledes 
end  de  andre  Prædikanter.  Han  talte  som  en,  der  vidste,  hvad 

Gud  vilde,  at  de  skulde  gøre,  og  han  talte  som,  der  har  Ret  ti] 
at  tale  for  Gud.  Dette  syntes  de  meget  godt  om. 

Men  denne  Dag  var  der  en  iblandt  dem,  som  syntes  at  have 
en  ond  Aand  i  sig.  Han  raabte  ud  i  Kirken  og  sagde:  »Lad  os 
være  i  Fred.  Hvad  har  vi  med  dig  at  gore,  Jesus  af  Nasaret? 
Er  du  kommet  for  at  ødelægge  os?  Jeg  véd,  hvem  du  er,  du 
Guds  Hellige.« 

Og  Jesus  sagde  til  den  onde  Aand:  »Ti  stille  og  far  ud  af 
ham.« 

Og  den  onde  Aand  raabte  endnu  en  Gang  med  høj  Rost 
og  fo'r  saa  ud  af  Manden.  Folket  blev  meget  forfærdet  og 
sagde  til  hverandre:  »Hvad  er  dette,  vi  hører  og  ser?  Denne 
Mand  endog  befaler  onde  Aander,  og  de  er  ham  lydige.« 

Og  Folket  fortalte  deres  Naboer  om  Jesus,  og  snart  talte 
alle  om  Jesus  og  hvad  han  havde  gjort.  Men  Jesus  gik  ud  og 
besøgte  sine  to  Venner  Simon  og  Andreas.  To  andre  Mænd, 
som  hed  Jakob  og  Johannes,  og  som  var  Jesu  Efterfølgere, 
gik  med  ham.  Da  de  kom  til  Huset,  hvor  Simon  boede,  horte 
de,  at  hans  Svigermoder  var  meget  syg.  Hun  havde  Feber  og 
laa  i  sin  Seng.  Simon  og  Andreas  viste,  at  Jesus  havde  hjul- 
pet saa  mange  andre,  og  derfor  troede  de,  at  han  ogsaa  kunde 
hjælpe  Simons  Svigermoder,  saa  de  fortalte  Jesus  om  hende. 

Jesus  tog  hende  ved  Haanden  og  loftede  hende  op,  og  straks 
forlod  Feberen  hende.  Hun  gik  ud  af  Sengen  og  begyndte 
straks  at  berede  Mad  og  Drikke  for  dem. 

Da  denne  Kvindes  Venner  hørte  om  disse  Ting,  fortalte  de 
alle,  de  mødte,  om  Jesus,  og  snart  samlede  der  sig  en  stor 
Folkeskare  foran  Døren  til  Simons  Hus.  De  havde  bragt  Folk 
med,  der  var  syge  eller  var  plagede  af  onde  Aander,  og  Jesus 
helbredede  dem  alle. 


PRÆSTEDØMMET 

KREDSLÆRERNES  LEKTIE  FOR  FEBRUAR. 
Det  tredie  Bud: 

»Kom  Hviledagen  ihu,  at  du  holder  den  hellig.« 
*  *  * 

Blandt  de  Bud,  der  blev  givet  paa  Sinai  Bjerg,  er  der  næppe 
noget,  der  er  blevet  saa  forsømt  og  tilsidesat  som  det,  der 
angaar  Sabbatsdagen.  De  fleste  Mennesker  har  tabt  Sabbats- 

dagens  Hensigt  af  Syne  eller  helt  misforstaaet  den.  For 
mange  Mennesker  er  der  meget  lidt  Forskel  paa  Søndagen  og 
de  andre  af  Ugens  Dage,  hvad  Arbejde  angaar.  Der  findes 
Arbejde,  der  maa  gøres  paa  Søndage  saa  vel  som  paa  andre 
Dage.  Men  dette  er  kun  en  Brøkdel  af  alt  det  Arbejde,  der 
udføres  paa  Søndage.  Der  er  andre,  som  mener,  at  Søndagen 
er  den  bedste  Dag  for  Sport  og  alle  Slags  Fornøjelser,  og  atter 
andre,  som  mener,  at  Hviledagen  kun  er  for  absolut  Hvile  og 
Lediggang.  Ingen  af  disse  tre  Opfattelser  stemmer  med  Her- 
rens Hensigt  med  Hviledagen.  Sabbaten  er  først  og  fremmest 
en  Dag  til  Gudsdyrkelse.  Vort  Legeme  behøver  Føde,  dersom 
det  ikke  skal  dø.  Vort  Sjæleliv  behøver  aandelig  Føde,  der- 
som det  skal  holdes  i  Live.  Søndagen  er  først  og  fremmest 
en  Dag  til  at  søge  Føde  og  Styrke  for  vore  Sjæle,  saa  at  de 
kan  modstaa  alle  Fristelser  og  Modgange,  som  kan  komme  i 
den  følgende  Uge.  Søndagen  er  en  Dag  til  at  prise  Herren, 
som  gav  os  Livet.  Derfor  skal  vi  hvile  fra  alt  unødvendigt 
Arbejde.  Lad  os  huske,  at  Hviledagen  er  en  Gave,  som  er 
givet  os  til  vor  egen  Velsignelse  og  Gavn.  Sabbaten  er  ikke 
indstiftet  af  Hensyn  til  Gud,  men  til  Gavn  for  Mennesket. 

Søskende,  er  vi  Herren  taknemlige  for  denne  store  Gave, 
og  husker  vi  altid  at  anvende  den  paa  den  Maade,  Herren 
vil,  at  den  skal  blive  anvendt?  Om  vi  ikke  gør,  lad  os  i  det 
nye  Aar,  som  vi  nu  har  paabegyndt,  søge  at  efterleve  Budet 
om  Hviledagen,  som  det  sommer  sig  for  en  sand  Sidste  Dages 
Hellig. 


DEN  KVINDELIGE  HJÆLPEFORENING 

Valgsproget  1931. 
Lad  os  hjælpe  og  støtte  vore  Ledere.  De  arbejder  for  os,  lad 
os  arbejde  med  dem. 

KREDSLÆRERINDERNES  LEKTIE  FOR  FEBRUAR. 
Hvorledes  anvender  vi  vore  ledige  Timer? 
A.  Rekreation  for  hvert  enkelt  Individ. 

1.    Nødvendigheden  af  at  være  alene  fra  Tid  til  anden. 

a.  En  fysisk  Nødvendighed  for  Hjerne  og  Nerver. 

b.  For  at  opsamle  aandelig  Ligevægt. 

c.  Ikke  for  meget  alene,  ellers  bliver  Mennesket  egen- 
sindigt og  uselskabeligt. 

2.  Brugen  af  de  ledige  Timer. 

a.  Hjernen  bliver  udslidt  af  hvilken  som  helst  Virk- 
somhed, der  bliver  udfort  for  længe  ad  Gangen. 

b.  Men  Dovenskab  er  ikke  Hvile. 

c.  Et  Barn  bor  undervises  i,  hvorledes  det  skal  vælge 
opbyggende  Adspredelser. 

d.  Et  Maal  for  Menneskets  Udvikling. 

3.  Sund  og  styrkende  aandelig  Virksomhed,  naar  man  er 
alene. 

a.  Studium  af  hvilket  som  helst  onskeligt  Emne. 

b.  At  hengive  sig  til  Tanken  paa  hvilket  som  helst 
Sandhedsprincip  (ikke  vaagne  Dromme). 

c.  Skrivning,  Sang,  Øvelse  i  Musik,  Maling  eller  Teg- 
ning. 

d.  Læsevanen    er   meget    anbefalelsesværdig   —   gode 
Boger  altid. 

B.  Hovedformaal:  Jeg  maa  lære  at  blive  Venner  med  mig 
selv  og  lære  at  nyde  mit  eget  Selskab,  ellers  kan  jeg  ikke 
vente,-  at  andre  skal  gore  det. 


AANDEN   I  VORE  MØDER. 

Af  Arthur  V.  Haun,  Aarhus. 

Den,  der  har  prøvet  at  staa  paa  en  Talerstol  for  at  holde 
en  Tale,  véd,  hvad  det  vil  sige,  naar  der  er  en  god  Aand  til- 
stede. Af  Aanden  i  Modet  afhænger  det,  om  de  Ting,  der 
bliver  talt,  er  i  Stand  til  at  virke  opbyggende  paa  Forsam- 
lingen. Intet  er  mere  deprimerende  for  en  Taler,  end  naar 
han  foler,  at  han  ikke  har  Forsamlingen  med  sig,  og  han 
bliver,  som  Folge  deraf,  heller  ikke  i  Stand  til  at  sige  netop 
de  Ting,  som  hans  Tilhorere  har  Brug  for. 

Et  af  de  Princepper,  vi  hylder,  er  dette,  at  Mand  ikke  be- 
høver at  være  teologisk  uddannet  for  at  prædike  Evangeliet, 
men  at  en  Lægmand  er  ligesaa  berettiget  til  at  forkynde 
Skriftens  Ord,  og  vi  betragter  det  som  en  Selvfolge,  at  vore 
Brødre,  uanset  Tid  og  Sted,  altid  skal  være  rede  til  at  bære 
deres  Vidnesbyrd  eller  staa  frem  og  holde  en  Tale  over  et 
eller  andet  af  Kirkens  Principper.  Som  Følge  deraf  maa  vi 
forstaa,  at  det  dobbelt  kommer  en  saadan  Broder  tilgode,  at 
han  har  Forsamlingens  Bevaagenhed.  En  middelmaadig  Ta- 

ler,  som  er  i  Besiddelse  af  denne  Opmærksomhed,  kan  holde 
en  glimrende  Tale,  hvorimod  selv  den  bedste  Taler  ikke  for- 
maar  at  faa  noget  ud  af  sine  Ord,  naar  han  mærker,  at  hans 
Tale  er  Tilhorerne  ligegyldig.  Hvis  dette,  at  vi  beder  om  de 
Helliges  Forbonner,  skal  være  andet  end  et  tomt  Mundsvejr, 
maa  vi  ogsaa  være  villige  til  at  yde  vore  Prædikanter  vor 
fulde  Opmærksomhed,  og  vi  er  da  selv  med  til  at  bestemme, 
hvor  meget  Udbytte  vi  og  Taleren  skal  have  ud  af  hans  Ord. 
Der  er  flere  Ting,  der  er  med  til  at  skabe  den  gode  Aand  i  et 
Møde,  men  forst  og  fremmest  kræves  der  Ro.  Visse  Talere 
taaler  ikke  Uro  under  deres  Tale,  det  faar  dem  til  at  tabe 
Traaden,  gør  dem  usikre,  og  deres  Tale  mister  derved  sit 
Point  og  bliver  meningsløs.  Sørg  for  at  der  aldrig,  saavel 
under  Bøn  som  under  Uddeling  af  Nadveren,  indlades  Folk  i 
Modesalen.  Det  bryder  den  gode  Aand,  der  da  hersker.  Men 
dersom  Søskende  skulde  være  kommet  ind,  efter  at  Nadveren 
en  Gang  er  blevet  uddelt,  byd  dem  den  da  ikke  bagefter.  Ved 
Salmesangen,  Aabningsbonnen  og  derefter  Administrationen 
af  Nadveren  skabes  der  en  god  Aand  i  Modet,  som  gør,  at  den 
hellige  Nadver  modtages  paa  den  rette  Maade,  nemlig  som 
Ihukommelsesmaaltid.  Denne  Stemning  mangler  de,  der 
kommer  for  sent,  og  derfor  bliver  Nydelsen  af  dette  hellige 
Maaltid,  for  deres  Vedkommende,  ikke  af  den  rette  Betyd- 
ning. 

Naar  De  bliver  kaldt  til  at  aabne  eller  slutte  et  Mode  med 
Bøn,  søg  da  at  komme  bort  fra  de  gamle,  traditionsmæssige 
Bønner,  de  Bonner,  hvis  Ordlyd  vi  saa  godt  kender.  Søg  i 
Bønnen  at  udtrykke  de  Ord,  der  fødes  i  Dem  i  den  Stund, 
De  fremsiger  Bønnen.  Søg  ikke  at  pynte  paa  Ordene,  thi  da 
mister  de  deres  overbevisende  Karakter,  men  sig  dem,  som 
de  former  sig,  selv  om  de  forekommer  Dem  aldrig  saa  naive. 
En  saadan  Bon  vil  aldrig  undlade  at  gøre  sin  Virkning  paa 
en  Tilhørerskare,  enten  denne  hører  til  Kirken  eller  er  uden- 
forstaaende.  Ved  at  overholde  disse  Ting,  vil  vi  erkende,  at 
det  beror  paa  os  selv,  om  vi  ønsker,  at  den  gode  Aand  skal 
være  tilstede  i  vore  Moder. 


Hvad  du  er,  vær  fuldt  og  helt, 
ikke  stykkevis  og  delt. 

(Henrik  Ibsen.) 

GUD  LEVER. 

Af  Præsident  William  A.  Dawson. 

Gud  lever.  Siden  Skabelsens  første  Dage  har  Betydningen 
af  disse  to  enkle  Ord  været  plantet  dybt  i  Menneskenes  Hjer- 
ter. Kristne,  Buddhister,  Muhammedanere  og  selv  de  ucivili- 
serede Vilde  har  alle  bøjet  sig  i  Ærefrygt  for  en  usynlig 
Magt.  Aabenbaring,  Intelligens  og  den  hele  Natur  bekræfter 
Tilstedeværelsen  af  dette  højeste  Væsen.  Og  dog  finder  vi 
endnu  enkelte,  som  vil  stille  os  dette  Sporgsmaal:  »Hvorledes 
véd  du,  at  Gud  lever?«  Man  siger,  at  al  Kundskab  kommer  til 
et  Menneske  gennem  de  fem  Sanser,  Synet,  Smagen,  Lugten, 
Hørelsen  og  Følelsen.  Dog  hin  hellige  Aand,  som  forvandler 
Støv  til  Mennesker,  og  Mennesker  til  udødelige  Væsener,  og 
som  beviser  Guddommens  Eksistens,  er  langt  mere  over- 
bevisende end  nogen  som  helst  Kundskab,  som  erholdes  gen- 
nem de  fem  Sanser.  Uden  denne  udødelige  Gave  vilde 
Beethoven,  Mendelsohn,  Rafael  eller  Michelangelo  aldrig  have 
kunnet  frembringe  deres  Mesterværker.  Kundskabens  Lys 
vilde  aldrig  have  kunnet  strække  sig  ud  over  de  begrænsede 
Omraader.  Kald  det  Inspiration,  den  Helligaand,  eller  hvad 
De  vil;  sikkert  er  dette  en  sjette  Sans,  Vejen  til  al  Sandhed, 
Vidnet  paa  at  Gud  lever. 


Den,  som  ønsker  at  gøre  godt,  banker  paa  Døren;  den,  som 
elsker,  finder  Døren  aaben. 

Opsættelse  er  Daarens  Maade  at  bedrage  sig  selv  paa. 

